ŠOKK! Jalgpallikommentaator unustas mängu ajal mainida, et pall on ümmargune
#000003
Jalgpalli MMi eilse Hollandi-Argentiina mängu ajal leidis aset šokeeriv vahejuhtum, kus mängu kommenteerinud Tarmo Tiisler unustas mainida, et pall on ümmargune. ERR algatas sisejuurdluse.
#000004
Rahvusvahelised jalgpallikommentaatoritele kehtestatud reeglid näevad ette rea nn käibefraase, mida iga kommentaator peab peast teadma ja mängu jooksul ka talle sobival hetkel ette kandma. Miks ERRi kogenud kommentaator Tarmo Tiisler nende vastu eksis, pole hetkel teada.
#000005
“Pole ju mingi saladus, et jalgpalli mänge kommenteerides peab igal mängul ütlema välja kokkulepitud ja kindlad fraasid,” kommenteeris vahejuhtumit ERRi juhatuse esimees Erik Roose.
#000006
Küsimusele, et millised on põhilised laused, mida kommentaatorid on kohustatud mänge kommenteerides ütlema, vastas Roose nii:
“No näiteks selline fraas nagu “iga mäng algab nullist”, “kui ise ei löö., lüüakse sulle”, “mängu lõpetab ikkagi kohtuniku vile”, “parim kaitse on rünnak” või siis jah ehk kõige tuntum neist ehk nentimine, et “pall on ümmargune”,” loetles Roose.
#000008
“Ja just selle eelpoolmainitud viimase ja väga olulise fraasi Tiisler nüüd eilsel mängul unustaski ütlemata,” ütles Roose.
#000009
Roose sõnul on Tarmo Tiisler jalgpalli kommenteerimisest ajutiselt kõrvaldatud seniks, kuni on selgunud kõik juhtumi asjaolud.
#000013
Jumal: “See Eesti jalkasats oli tõepoolest trennis, kui ma mõistust jagasin!”
#000024